Държавен вестник, бр. 81, 2024 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  81
3. Министърът на образованието и науката 
определя комисия, която да упражни контрол 
при предаването на архива на Специализира­
ното частно висше училище с наименование 
„Европейско висше училище по икономика 
и мениджмънт“ със седалище Пловдив на 
Висшето училище по сигурност и икономика 
със седалище Пловдив.
Решението е прието от 50-ото Народно 
съб­рание на 18 септември 2024 г. и е подпе­
чатано с официалния печат на Народното 
събрание.
Председател на Народното събрание: 
Рая Назарян
6166
ПРЕЗИДЕНТ
НА РЕПУБЛИКАТА
УКАЗ № 232
На основание чл. 98, т. 6 от Конституцията 
на Република България
П О С Т А Н О В Я В А М :
Освобождавам Елеонора Димитрова Димит­
рова от длъжността извънреден и пълномощен 
посланик на Република България в Народна 
република Бангладеш.
Изпълнението на указа възлагам на ми­
нистъра на външните работи.
Издаден в София на 16 септември 2024 г.
Президент на Републиката: 
Румен Радев
Министър-председател: 
Димитър Главчев
Подпечатан с държавния печат.
6137
УКАЗ № 233
На основание чл. 98, т. 6 от Конституцията 
на Република България
П О С Т А Н О В Я В А М :
Назначавам Николай Христов Янков – из­
вънреден и пълномощен посланик на Ре­
публика България в Република Индия, и 
за извънреден и пълномощен посланик на 
Република България в Народна република 
Бангладеш със седалище в гр. Делхи, Репуб­
лика Индия.
Изпълнението на указа възлагам на ми­
нистъра на външните работи.
Издаден в София на 16 септември 2024 г.
Президент на Републиката: 
Румен Радев
Министър-председател: 
Димитър Главчев
Подпечатан с държавния печат.
6138
УКАЗ № 234
На основание чл. 101, ал. 1 от Конститу­
цията на Република България 
П О С Т А Н О В Я В А М :
Връщам за ново обсъждане в Народното 
събрание Закона за изменение и допълнение 
на Закона за адвокатурата, приет от 50-ото 
Народно събрание на 11 септември 2024 г.
Издаден в София на 20 септември 2024 г.
Президент на Републиката: 
Румен Радев
Подпечатан с държавния печат.
Министър на правосъдието:
Мария Павлова
МОТИВИ
за връщане за ново обсъждане в Народното 
събрание на Закона за изменение и допълнение 
на Закона за адвокатурата, приет от 50-ото 
Народно събрание на 11 септември 2024 г.
Уважаеми народни представители,
Подкрепям усилията на правителството и 
на Народното събрание да отстраняват енер­
гично и своевременно несъответствията между 
националното законодателство и правото на 
Европейския съюз (ЕС) и така да гарантират 
ефективния достъп до правосъдие на българ­
ските граждани и юридическите лица. Част 
от измененията и допълненията в Закона за 
адвокатурата, които Народното събрание 
прие на 11 септември 2024 г., се стремят към 
постигането на тези цели и може да бъдат 
подкрепени.
Едновременно с това обаче в закона са при­
ети и положения, които пораждат определени 
възражения както от гледна точка на тяхното 
съответствие с правото на Европейския съюз, 
така и спрямо интересите на правосъдието. 
Специално с новата уредба на фигурата на 
особените представители и въвеждането на 
ограничения при възраженията на страните за 
прекомерност на адвокатското възнаграждение 
по Гражданския процесуален кодекс (ГПК) 
се пораждат определени рискове от забавяне 
на съдебните дела и препятстване на достъпа 
до съд. Тези възражения не могат да бъдат 
подминати, понеже засягат конституционно 
установени права на гражданите.
1. Относно промените в правния режим 
на особените представители (§ 2, т. 2, § 10, 
т. 1, § 11, т. 1 и § 14 от ЗИД на Закона за 
адвокатурата)
По § 10, т. 1 от ЗИД на Закона за адвока­
турата е създадена ал. 6 на чл. 29 от ГПК, 
която променя реда за определяне на осо­
бените представители и размера на техните 
възнаграждения, като възлага тази отговор­
ност изцяло на местните адвокатски съвети. 
Законодателят дава възможност на тези съвети